CELEX: 32015R0181
Language: hr
Date: 2015-01-30 00:00:00
Title: Provedbena uredba Komisije (EU) 2015/181 оd 30. siječnja 2015. o razvrstavanju određene robe u kombiniranu nomenklaturu

7.2.2015   
            
            
               HR
            
            
               Službeni list Europske unije
            
            
               L 31/1
            
         PROVEDBENA UREDBA KOMISIJE (EU) 2015/181
   оd 30. siječnja 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. siječnja 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod u obliku finog bijeložućkastog praha pakiranog u vreće od 25 kg, dobivenog od hidrogeniranog biljnog ulja s dodanim monogliceridima i digliceridima iz drugog biljnog ulja. Dodani monogliceridi i digliceridi iz drugog biljnog ulja čine 10 % masenog udjela.
                  Proizvod je namijenjen za uporabu kao emulgator u prehrambenoj industriji.
                  Kapljište je na 58 °C, a viskoznost na 68 °C manja je od 1 Pa.s.
               
               
                  3404 90 00
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 5. uz poglavlje 34. i nazivom oznaka KN 3404 i 3404 90 00.
                  Razvrstavanje u tarifni broj 1516 isključuje se jer su dodani drugi sastojci (10 % monoglicerida i diglicerida masnih kiselina).
                  Isključuje se i razvrstavanje u tarifni broj 1517 jer ima svojstva voska, što nije obuhvaćeno tarifnim brojem 1517.
                  Proizvod je kemijski proizveden organski proizvod sa svojstvima voska koji nije topljiv u vodi (vidjeti napomenu 5. uz poglavlje 34.) i koji ispunjava kriterije umjetnog voska (vidjeti i Objašnjenja Harmoniziranog sustava za tarifni broj 3404, posebno slovo A).
                  Proizvod se stoga razvrstava u oznaku KN 3404 90 00 kao ostali umjetni voskovi i pripremljeni voskovi.